paragraph_text: Batu-kan ga je izvijestio da, ako želi sačuvati vlast, mora doći u mongolski tabor i pokloniti mu se. Aleksandar je pristao doći u kanov tabor, ali je istupio kao ispovjednik kršćanske vjere, odričući se poklonstva. U tatarskoj zemlji je od velikog kana dobio vlast nad čitavom južnom Rusijom i Kijevom 1249. U to doba Aleksandar je privukao i pažnju pape Inocenta IV., koji mu je poslao dvojicu kardinala, Galta i Gemonta, s namjerom da izvrše utjecaj na njega kako bi primio katoličanstvo. Njihovi prijedlozi su međutim odbačeni.